Operácia Anthropoid (film)

Operácia Anthropoid je britsko-česko-francúzsky historický vojnový film z roku 2016, založený na skutočných udalostiach a zobrazuje Operáciu Anthropoid, teda atentát na zastupujúceho ríšskeho protektora Reinharda Heydricha počas druhej svetovej vojny v okupovanom Československu. Film režíroval a produkoval Sean Ellis, ktorý sa snažil o realistické a autentické zobrazenie udalostí bez výrazného heroizovania postáv. Nakrúcanie prebiehalo v Prahe, čo prispelo k historickej presnosti prostredia. Hlavné úlohy stvárnili Cillian Murphy, Jamie Dornan, Charlotte Le Bon, Anna Geislerová, Toby Jones, Harry Lloyd, Sam Keeley.

Natáčanie filmu začalo 23. júla 2015 v a okolo Prahy, vrátane exteriérov a štúdiových scén – pre potreby autentickosti boli niektoré scény nakrúcané v reálnych lokalitách spojených s historickými udalosťami, ako napr. okolie Pražského hradu či Karlov most. Posledný snímok vznikol 6. septembra 2015.

Film mal svetovú premiéru ako otvárací film 51. ročníka Medzinárodného filmového festivalu Karlove Vary 1. júla 2016. V zahraničí sa film dočkal premiéry toho istého roku a to 12. augusta v USA, 28. septembra v Česku a 13. októbra 2016 na Slovensku. Film celosvetovo zarobil 5,26 milióna dolárov. Režisér Sean Ellis dostal za tento film Český lev (ocenenie fanúšikov).

 Obsadenie 
 Cillian Murphy ako Jozef Gabčík
 Jamie Dornan ako Jan Kubiš
 Charlotte Le Bon ako Anna Nováková
 Anna Geislerová ako Lena Fafková
 Toby Jones ako Uncle Hajský
 Harry Lloyd ako Adolf Opálka
 Sam Keeley ako Josef Valčík

 Dej 

Príbeh sleduje československých parašutistov Jozefa Gabčíka a Jana Kubiša, ktorí sú v roku 1941 vyslaní z Veľkej Británie do Protektorátu Čechy a Morava s cieľom vykonať atentát na Reinharda Heydricha, jedného z hlavných architektov nacistického režimu.

Po zosadnutí na území Protektorátu sa parašutisti spájajú s domácim odbojom a pripravujú riskantnú operáciu. Atentát sa uskutoční v máji 1942 v Prahe, keď Kubiš a Gabčík zaútočia na Heydrichovo vozidlo. Heydrich následne na následky zranení zomiera.

Po atentáte nasleduje rozsiahle pátranie nacistických jednotiek. Gabčík, Kubiš a ďalší členovia odboja sa ukryjú v kryptách pravoslávneho chrámu svätého Cyrila a Metoda v Prahe, kde po obkľúčení gestapom kladú odpor a nakoniec zomierajú.

 Referencie 

 Externé odkazy 




Kategória:Britské filmy
Kategória:České filmy
Kategória:Francúzske filmy
Kategória:Vojnové filmy
Kategória:Životopisné filmy
Kategória:Historické filmy
Kategória:Trilery
Kategória:Filmy s tematikou druhej svetovej vojny
Kategória:Filmy podľa názvu
Kategória:Filmy z 2016